Sidekalender: detsember
Detsembri algusest jaanuari lõpuni on Radiolinja võrgusisese kõne MeieHind 32 senti minut, võrdudes seega traaditelefoni hinnaga.
Detsembris oli Eesti Mobiil-telefoni võrgusisese kõne iga kolmas minut tasuta. Jõulude ajal 24.--27. detsembrini olid EMT võrgu kõned tavahinnast poole odavamad.
Eesti Telefon tõi turule uue kaubamärgi Atlas, mille alla koondatakse kõik ET andmesidetooted.
Jõudis müüki Q GSMi teine kõnekaardipakett nimega Smart. Selle kõneminuti hind on ööpäevaringselt 4 krooni.
Käivitus Q GSMi lepingulistele klientidele soodustusi pakkuv programm. Selle raames said kliendid aasta viimastel nädalatel saata lühisõnumeid tasuta.
EMT alustas oma kõnekaardi Simpel müüki. Selle kõneminut kõikidesse Eesti sidevõrkudesse maksab soodusajal 2.70. Põhiajal on EMT võrgus kõneminuti hind 6 krooni ja teistesse Eesti võrkudesse helistamisel 8 krooni minut.
Justiitsministeerium saatis valitsusse telekommunikat-siooniseaduse eelnõu. See reguleerib telekommuniaktsiooni-turgu ja samuti märkimisväärset turujõudu ning monopoolset seisundit omavate ettevõtete tegevust. Samuti fikseerib seadus raadiosageduste ja telefoni-numeratsiooni kasutamist.
Aasta lõpuks oli Q GSMil üle 45 000 kliendi, Radiolinjal enam kui 50 000 klienti, EMT klientide arv ületas aastavahetusel 150 000 piiri.
Aasta lõpu seisuga oli Q GSMil 41 roaming-partnerit, Radiolinjal 82 ja EMT-l 96 partnerit.
Q GSMi levialas elab üle 85 protsendi Eesti elanikest, Radiolinja levialas 95% ja EMT levialas 97% elanikest.
Soome suurim mobiiltelefonide müüja Mäkitorppa laieneb jõudsalt Eestis, avades detsembris esindused Tartus, Rakveres ja Viljandis.
EMT sõlmis detsembris uued roaming-lepingud Tuneesia GSM 1800 operaatori Tuntex Telecomi, Iisraeli Partner Telecommuni-cationsi ja Egiptuse operaatoriga MobilNil Egypt. Radiolinja partnerite nimekirja lisandusid DSP Communications Bruneist, Dontelecom Venemaalt ja Gruusia Geocell. Q GSMi telefoni saab nüüd kasutada Suurbritannia Orange PCSi ja Poola PTK Centerteli võrgus.